Hvar, 10 . siječnja 2020. godine

5/20

Na temelju Zakona o proračunu (NN87/08, NN 136/12 i NN15/15) te Odluke o izvršenju proračuna Grada Hvara za 2020. godinu, ravnateljica Gradske knjižnice i čitaonice Hvar donosi:

**ODLUKU O OSTVARENJU I KORIŠTENJU VLASTITIH PRIHODA**

I.

Ovom Odlukom se uređuje:-stjecanje, raspolaganje i upravljanje nekretninama,-korištenje nekretnina, pokretne i nepokretne imovine. Imovinu Knjižnice čine stvari, prava i novac.

Imovinom Knjižnice upravlja se na način propisan Zakonom, propisima donesenim na temelju Zakona i općim aktima Knjižnice.

Imovinu Knjižnice čine sve nekretnine i pokretnine te druga imovinska.Za obveze preuzete u pravnom prometu Knjižnica odgovara cijelom svojom imovinom (potpuna odgovornost). Grad Hvar solidarno i neograničeno odgovara za obveze Knjižnice. Knjižnica ne može bez suglasnosti Grada Hvara steći, opteretiti ili otuđiti nekretnine kao i drugu imovinu čija je pojedinačna vrijednost veća od 70.000,00 kn. Ravnatelj je ovlašten u ime i za račun Knjižnice samostalno sklapati ugovore u pravnom prometu, osim ugovora o izvođenju investicijskih radova i nabavci opreme čija vrijednost prelazi 70.000,00 kn, o čemu odluku donosi ravnatelj uz prethodno pribavljeno mišljenje i uz suglasnost Grada Hvara. Sredstva za rad Knjižnice osiguravaju se u proračunu Grada Hvara. Dio sredstava za posebne programe osigurava Grad Hvar, Županija splitsko-dalmatinska ,ministarstva u čijem je djelokrugu program koji se ostvaruje kao i druge pravne i fizičke osobe. Sredstva za rad Knjižnice osiguravaju se i iz prihoda od obavljanja djelatnosti, sponzorstva, darovanja i na drugi način u skladu sa Zakonom.

II.

Prihodi koje Gradska knjižnica i čitaonica Hvar ostvaruje od obavljanja poslova na tržištu i u tržišnim uvjetima (vlastiti prihod), planiraju se u financijskom planu i uplaćuju na račun ustanove.

III.

Gradska knjižnica i čitaonica Hvar će preuzimati obveze i plaćati ih po stavkama rashoda za čije su financiranje planirani vlastiti prihodi, isključivo do iznosa naplaćenih vlastitih prihoda.

IV.

Uplaćeni i preneseni , a manje planirani vlastiti prihodi, mogu se izvršavati iznad iznosa utvrđenih u financijskom planu do visine uplaćenih sredstava, uz suglasnost tijela upravljanja, odnosno čelnika ustanove korisnika ako tijelo upravljanja nije osnovano.

V.

Uplaćeni i preneseni, a neplanirani vlastiti prihodi, mogu se koristiti prema naknadno utvrđenim aktivnostima i / ili projektima u financijskom planu, uz suglasnost tijela upravljanja, odnosno ravnatelja ustanove ako tijelo nije osnovano.

VI.

Vlastiti prihodi, koji ne budu iskorišteni u ovoj proračunskoj godini, prenose se u narednu proračunsku godinu

Ova odluka objavljuje se na oglasnoj pločo Knjižnice, a stupa na snagu danom donošenja.

Ravnateljica:

Nikla Barbarić , dipl. knjiž.